<classify> JACKLINE LAIZER, ARUSHA VINARA wa Ligi Kuu Tanzania Bara, timu ya Simba leo itashukadimbani kuumana na Singida United, katika mchezo wa ligi hiyo utakaochezwa Uwanjawa Sheikh Amri Abeid jijini Arusha. Simba inaongoza msimamo wa Ligi Kuu, ikiwa na pointi 15,baada ya kushuka dimbani mara tano na kushinda michezo yote. Kwa upande wake, Singida United inaburuza mkia, ikiwa napointi tatu, baada ya kushuka dimbani mara saba na kuchapwa mara nne na kutokasare tatu. Wekundu hao wa Msimbazi ambao waliibuka na ushindi wa bao1-0 dhidi ya Azam FC , katika wao uliopita uliochezwa Uwanja wa Taifa jijiniDar es Salaam, waliwasili jana jijini hapa kwa msafara wa watu 22 unaojumuishaviongozi, benchi la ufundi na wachezaji. Katika mchezo huo, Simba itawakosa wachezaji wake mahirikiungo Jonas Mkude, mshambuliaji John Bocco na mabeki Shomary Kapombe, MohamedHussein. Pia itakosa huduma ya kinda Ally Salum, wote haowanasumbuliwa na majeraha. Akizungumza na MTANZANIA baada ya kuwasili jijini hapa, Meneja wa Simba, Patrick Rweyemamualiwapongeza na kuwashukuru wapenzi, mashabiki na wadau wa Simba wa mkoani hapakwa mapokezi makubwa waliyoyafanya huku akiwahaidi ushindi katika mchezo wao waleo na mechi nyingine zilizo mbele yao. Alisema wachezaji wao wako timamu kimwili na kiakili na kuongeza kuwa nguvu zao zote wamezihamishiaLigi Kuu Bara na Kombe la Shirikisho Kombe la Azamlengo likiwa kuhakikisha wanatwaa ubingwa na kupata nafasi ya kushirikimichuano ya kimataifa mwakani. Tumeshashinda michezo mitano mpaka sasa na nia yetu nikushinda mechi zote mpaka tutwae ubingwa, baada ya kushindwa kuendelea namichuano ya kimataifa nguvu zetu tumezielekeza Ligi Kuu na Kombe la Shirikisho hivyowapenzi wa Simba hatutawaangusha, alisema Lweyemamu. Alipoulizwa kuhusu hali mbaya za viwanja hasa maeneoya kuchezea kama inaweza kuathiri mwenendo wa timu yao alisema: Ni kweliviwanja vingi haviridhishi lakini haiwezi kuwa sababu ya sisi kutopata matokeomazuri, asilimia kubwa ya wachezaji viwanja hivyo ndivyo walivyovizoea. Uwanja wa Sheikh Amri Abeid unatumiwa na timu ya SingidaUnited kwa ajili ya michezo ya nyumbani, baada ya Uwanja wake Namfua kufungiwa hadi utakapofanyiwa marekebisho. Ligi hiyo pia itaendeleaviwanja vingine, Azam FC inayokamata nafasi ya sita, baada ya kucheza michezominne na kujikusanyika pointi tisa itakuwa nyumbani Uwanja wa Azam Complexkuumana na Ruvu Shooting iliyoko nafasiya tisa, baada ya kushuka dimbani mara saba na kujikusanyia pointi tisa. Alliance iliyopo nafasi ya nane, baada ya kucheza michezosita na kujikusanyia pointi tisa, itaumana na Tanzania Prisons iliyojikitanafasi ya tano, baada ya kushuka dimbani mara sita na kukusanya pointi 10,mchezo utakaochezwa Uwanja wa Nyamagana. Kagera Suga baada ya kushuka dimbani mara saba na kukamatanafasi ya pili ikiwa na pointi 13 itaikaribisha Ndanda Uwanja wa Kaitaba,Manispaa ya Bukoba. Ndanda ipo nafasi ya18, baada ya kushuka dimbani mara saba na kujikusanyia pointi nne. Mchezo mwingine niMwadui FC itakayokuwa mwenyeji waJKT Tanzania Uwanja wa Kambarage mjini Shinyanga.  <topic>: MICHEZO 